text: Moult doucement au commencier
   Se commença à adrecier
   Tout droit en costé la grant tour.
   Lors regarda trestout entour
   Tant qu'il choisi le roi Carmant,
   Qui par le jardin va jouant
   Et o lui de sa gent plenté
   Des grans seigneurs de son regné.
   PageV01P162
   La royne i estoit aussi
   Et plenté de dames o li.
   De legier veöir les povoit;
   Car li solaus jà se levoit.
   A Clarmondine l'a moustré.
   Tout droit cele part sont torné.
   Tout cil dou jardin les povoient
   Veöir tout à plain s'il vouloient.
  